CELEX: 32013D0282
Language: lv
Date: 2013-06-11 00:00:00
Title: 2013/282/ES: Komisijas Īstenošanas lēmums ( 2013. gada 11. jūnijs ), ar ko groza Lēmumu 2006/784/EK attiecībā uz tādas metodes formulu, kura apstiprināta cūku liemeņu klasificēšanai Francijā (izziņots ar dokumenta numuru C(2013) 3437)

13.6.2013   
            
            
               LV
            
            
               Eiropas Savienības Oficiālais Vēstnesis
            
            
               L 161/10
            
         KOMISIJAS ĪSTENOŠANAS LĒMUMS
   (2013. gada 11. jūnijs),
   ar ko groza Lēmumu 2006/784/EK attiecībā uz tādas metodes formulu, kura apstiprināta cūku liemeņu klasificēšanai Francijā
   (izziņots ar dokumenta numuru C(2013) 3437)
   (Autentisks ir tikai teksts franču valodā)
   (2013/282/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
   tā kā:
   
               (1)
            
            
               Ar Komisijas 2006. gada 14. novembra Lēmumu 2006/784/EK, ar ko apstiprina metodes cūku liemeņu klasificēšanai Francijā (2), tika apstiprinātas septiņas metodes cūku liemeņu klasificēšanai Francijā.
            
         
               (2)
            
            
               Francija ir Komisiju lūgusi apstiprināt tās formulas aizstāšanu, ko izmanto metodē “CSB Image-Meater” cūku liemeņu klasificēšanai tās teritorijā, jo pašreizējai klasificēšanas metodei ir vajadzīgas tehniskas korekcijas. Francija protokolā, kurš paredzēts 23. panta 4. punktā Komisijas 2008. gada 10. decembra Regulā (EK) Nr. 1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (3), ir sīki aprakstījusi sadalīšanas izmēģinājumu, norādot principus, kas ir jaunās formulas pamatā, sadalīšanas izmēģinājuma rezultātus, kā arī vienādojumu, ko izmanto liesās gaļas procentuālā satura noteikšanai.
            
         
               (3)
            
            
               Pārbaudot minēto lūgumu, tika secināts, ka nosacījumi šīs jaunās formulas apstiprināšanai ir izpildīti. Tāpēc būtu jāapstiprina šīs formulas lietošana Francijā.
            
         
               (4)
            
            
               Tādēļ attiecīgi būtu jāgroza Lēmums 2006/784/EK.
            
         
               (5)
            
            
               Aparātu vai klasificēšanas metodes izmaiņas nebūtu jāatļauj, ja vien tās nav skaidri apstiprinātas ar Komisijas īstenošanas lēmumu.
            
         
               (6)
            
            
               Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/784/EK pielikumu groza saskaņā ar šā lēmuma pielikumu.
   2. pants
   Šis lēmums ir adresēts Francijas Republikai.
   
      Briselē, 2013. gada 11. jūnijā
      
         
            Komisijas vārdā –
         
            Komisijas loceklis
         
         Dacian CIOLOȘ
      
   
   
      (1)  OV L 299, 16.11.2007., 1. lpp.
   
      (2)  OV L 318, 17.11.2006., 27. lpp.
   
      (3)  OV L 337, 16.12.2008., 3. lpp.
   
      PIELIKUMS
      Lēmuma 2006/784/EK pielikuma 6. daļas (“CSB Image-Meater”) 2. un 3. punktu aizstāj ar šādiem:
      
         
                     “2.
                  
                  
                     
                        CSB Image-Meater veido videokamera, ar attēlu analīzes karti aprīkots personālais dators, ekrāns, printeris, vadības mehānisms, vērtēšanas mehānisms un saskarnes. Visus četrus Image-Meater mainīgos lielumus mēra pie sadalījuma līnijas; centrālais bloks mērījumu vērtības pārrēķina liesās gaļas procentuālā satura aplēsē.
                  
               
                     3.
                  
                  
                     Liesās gaļas saturu liemenī aprēķina pēc šādas formulas:
                     
                        
                     kur:
                     
                                 Ŷ
                              
                              
                                 –
                              
                              
                                 aprēķinātais liesās gaļas procentuālais saturs liemenī,
                              
                           
                                 G3
                              
                              
                                 –
                              
                              
                                 minimālais taukaudu slāņa biezums (ieskaitot ādu) virs vidējā gūžas muskuļa (gluteus medius) (milimetros),
                              
                           
                                 G4
                              
                              
                                 –
                              
                              
                                 vidējais taukaudu slāņa biezums (ieskaitot ādu) virs četriem jostas skriemeļiem (Va, Vb, Vc, Vd) (milimetros),
                              
                           
                                 M3
                              
                              
                                 –
                              
                              
                                 minimālais muskuļaudu slāņa biezums starp vidējā gūžas muskuļa priekšējo galu un mugurkaula kanāla augšējo (dorsālo) malu (milimetros),
                              
                           
                                 M4
                              
                              
                                 –
                              
                              
                                 vidējais muskuļaudu slāņa biezums virs četriem jostas skriemeļiem (Va, Vb, Vc, Vd) (milimetros).
                              
                           Šo formulu var izmantot liemeņiem, kuru svars ir no 45 līdz 125 kilogramiem.”